Forklarende bemærkninger til protokol 1 til bilag V til AVS-EF-partnerskabsaftalen om definition af begrebet "produkter med oprindelsesstatus" og metoder for administrativt samarbejde(1)

(2002/C 228/02)

1. ARTIKEL 1, LITRA F - PRISEN AB FABRIK

Prisen ab fabrik skal omfatte:

- værdien af alle materialer, som er anvendt ved fremstillingen

- alle omkostninger (materialeomkostninger og andre omkostninger), der faktisk påløber fabrikanten. F.eks. skal prisen ab fabrik på indspillede videokassetter, plader, programmelbærere og andre lignende produkter med indspilning, hvor der indgår et intellektuelt ejendomsretselement, så vidt muligt omfatte alle omkostninger, der påløber fabrikanten med hensyn til de intellektuelle ejendomsrettigheder, der benyttes ved fremstilling af de pågældende varer, uanset om indehaveren af disse rettigheder har sit hovedsæde eller opholdssted i fremstillingslandet.

Der tages ikke hensyn til rabatter (f.eks. mængderabat eller rabat ved forudbetaling).

2. ARTIKEL 2 - GENERELLE KRAV

Produkter med oprindelsesstatus bestående af materialer, der er "fuldt ud fremstillet" eller "tilstrækkeligt forarbejdet" i to eller flere AVS-stater, betragtes som produkter med oprindelse i den AVS-stat, hvor den sidste bearbejdning eller forarbejdning har fundet sted, såfremt denne bearbejdning eller forarbejdning er mere vidtgående end den, der er omhandlet i artikel 5.

Eksempel

Australsk uldgarn (HS ) indføres i Jamaica, hvor det væves til stof (HS 5111 ). Stoffet sendes så til Guyana, hvor det anvendes til fremstilling af beklædningsgenstande (HS ). Da beklædningsgenstande henhørende under kapitel 62 skal være fremstillet af garn, er dette krav opfyldt, hvis der tages hensyn til den forarbejdning, der er foretaget i alle berørte AVS-stater, og beklædningsgenstandene anses således for at have oprindelse i Guyana.

Sendes de pågældende beklædningsgenstande til Surinam til påsætning af etiketter, vil de ikke blive anset for at have oprindelse i Surinam, men vil stadig have oprindelse i Guyana.

3. ARTIKEL 4 - ANVENDELSE AF VÆRDITOLERANCEREGLEN I TUNFISKESEKTOREN

Angående anvendelsen af værditolerancereglen i tunfiskesektoren defineres "det givne produkt" som al forarbejdet tun, der er udført i henhold til et enkelt varecertifikat EUR.1 og fremstillet af samme art og tariferet under samme position i Det Europæiske Fællesskabs kombinerede nomenklatur (ottecifret KN-kode).

Den mængde tunfisk uden oprindelsesstatus, der i medfør af værditolerancereglen kan anvendes for op til 15 % af prisen ab fabrik for et bestemt produkt, beregnes som anført nedenfor:

A. Identificer, under hvilken position tunfisk uden oprindelsesstats er tariferet i det harmoniserede system (sekscifret kode). Fastsæt med andre ord, om den pågældende tunfisk uden oprindelsesstatus er hvid tun (HS 0302 31 eller 0303 41 ), gulfinnet tun (HS 0302 32 eller 0303 42 ), bugstribet bonit (HS 0302 33 eller 0303 43 ), storøjet tun (HS 0302 34 eller 0303 44 ), blåfinnet tun (HS 0302 35 eller 0303 45 ), sydlig tun (HS 0302 36 eller 0303 46 ) eller andre tunfisk (HS 0302 39 eller 0303 49 ).

B. Identificer, under hvilken KN-kode (ottecifret) forarbejdet tunfisk, der er fremstillet af den under A identificerede tunfisk uden oprindelsesstatus, er tariferet i Det Europæiske Fællesskabs kombinerede nomenklatur. Fastsæt med andre ord, om den forarbejdede tunfisk, til fremstillingen af hvilken der er anvendt tunfisk uden oprindelsesstatus, er tunfisk i olie (KN-kode 1604 14 11 ), filet (såkaldte "loins") (KN-kode 1604 14 16 ), tun i saltlage (KN-kode 1604 14 18 ) eller anden tunfisk, tilberedt eller konserveret (KN-kode 1604 20 70 ).

C. Fastsæt for de HS-positioner, der er identificeret under A, de respektive værdier af den tunfisk uden oprindelsesstatus, der er anvendt til at fremstille den forarbejdede tunfisk, der er identificeret under B, og som skal udføres i henhold til et EUR.1-varecertifikat (eller en fakturaerklæring).

D. Fastsæt prisen ab fabrik på den forarbejdede tunfisk, der er identificeret under B, og som skal være omfattet af varecertifikatet EUR.1 (eller fakturaerklæringen).

E. Beregn, om de beløb, der er fastsat under C, overstiger 15 % af de tilsvarende beløb, der er fastsat under D.

Hvis der er anvendt tunfisk uden oprindelsesstatus, og hele sendingen opfylder betingelserne for præferenceoprindelse ved anvendelse af værditolerancereglen, skal eksportøren påtegne anmodningen om udstedelse af et varecertifikat EUR. 1 med: "Værditolerance anvendt for ..."(2).

Denne påtegning anføres i rubrikken "Bemærkninger" på varecertifikatet EUR.1 eller tilføjes i fakturaerklæringen.

Eksempel 1

Oplysninger om sendingen

>TABELPOSITION>

Beregning

A. Identificer, under hvilken position den anvendte tunfisk uden oprindelsesstatus er tariferet i det harmoniserede system (sekscifret kode):

- gulfinnet tun (HS 0303 42 ).

B. Identificer, under hvilken KN-kode (ottecifret) forarbejdet tunfisk, der er fremstillet af den tunfisk uden oprindelsesstatus, der er identificeret under A, er tariferet i Det Europæiske Fællesskabs kombinerede nomenklatur:

- tunfisk i olie (KN 1604 14 11 ).

C. Fastsæt for de positioner, der er identificeret under A, de respektive værdier af den tunfisk uden oprindelsesstatus, der er anvendt til at fremstille den forarbejdede tunfisk, der er identificeret under B:

-

>REFERENCE TIL EN GRAFIK>.

D. Fastsæt prisen ab fabrik for den forarbejdede tunfisk, der er identificeret under B:

- 16000 EUR.

E. Beregn, om det beløb, der er fastsat under C, overstiger 15 % af de tilsvarende beløb, der er fastsat under D:

-

>REFERENCE TIL EN GRAFIK>.

Konklusion

Hele sendingen opfylder betingelserne for præferenceoprindelse. Eksportøren skal påtegne anmodningen om udstedelse af varecertifikatet EUR.1 eller fakturaerklæringen med følgende: "Værditolerance anvendt for gulfinnet tun i olie henhørende under KN-kode 1604 14 11 ".

Eksempel 2

Oplysninger om sendingen

>TABELPOSITION>

Beregning

A. Identificer, under hvilken position den anvendte tunfisk uden oprindelsesstatur er tariferet i det harmoniserede system (sekscifret kode):

- Bugstribet bonit (HS 0303 43 ).

B. Identificer under hvilken KN-kode (ottecifret) forarbejdet tunfisk, der er fremstillet af den tunfisk uden oprindelsesstatus, der er identificeret under A, er tariferet i Det Europæiske Fællesskabs kombinerede nomenklatur:

- Tunfisk i olie (KN 1604 14 11 ).

C. Fastsæt for de positioner, der er identificeret under A, de respektive værdier af den tunfisk uden oprindelsesstatus, der er anvendt til at fremstille den forarbejdede tunfisk, der er identificeret under B:

-

>REFERENCE TIL EN GRAFIK>.

D. Fastsæt prisen ab fabrik for den forarbejdede tunfisk, der er identificeret under B:

- 21600 EUR.

E. Beregn, om de beløb, der er fastsat under C, overstiger 15 % af de tilsvarende beløb, der er fastsat under D:

-

>REFERENCE TIL EN GRAFIK>.

Konklusion

Hele sendingen opfylder betingelserne for præferenceoprindelse. Eksportøren skal påtegne anmodningen om udstedelse af varecertifikatet EUR.1 eller fakturaerklæringen med følgende: "Værditolerance anvendt for bugstribet i olie henhørende under KN-kode 1604 14 11 ".

Eksempel 3

Oplysninger om sendingen

>TABELPOSITION>

Beregning

A. Identificer, under hvilken position den anvendte tunfisk uden oprindelsesstatus er tariferet i det harmoniserede system (sekscifret kode):

- bugstribet bonit (HS 0303 43 ).

B. Identificer, under hvilken KN-kode (ottecifret) forarbejdet tunfisk, der er fremstillet af den tunfisk uden oprindelsesstatus, der er identificeret under A, er tariferet i Det Europæiske Fællesskabs kombinerede nomenklatur:

- B.1: tunfisk i olie (KN 1604 14 11 )

- B.2: tunfisk i saltlage (KN 1604 14 18 ).

C. Fastsæt for de positioner, der er identificeret under A, de respektive værdier af den tunfisk uden oprindelsesstatus, der er anvendt til at fremstille den forarbejdede tunfisk, der er identificeret under B:

- B.1:

>REFERENCE TIL EN GRAFIK>

- B.2:

>REFERENCE TIL EN GRAFIK>.

D. Fastsæt prisen ab fabrik for den forarbejdede tunfisk, der er identificeret under B:

- B.1: 7000 EUR

- B.2: 3500 EUR.

E. Beregn, om de beløb, der er fastsat under C, overstiger 15 % af de tilsvarende beløb, der er fastsat under D:

- B.1:

>REFERENCE TIL EN GRAFIK>

- B.2:

>REFERENCE TIL EN GRAFIK>

Konklusion

Hele sendingen opfylder betingelserne for præferenceoprindelse. Eksportøren skal påtegne anmodningen om udstedelse af varecertifikatet EUR.1 eller fakturaerklæringen med følgende: "Værditolerance anvendt for bugstribet bonit i olie (KN 1604 14 11 ) og bugstribet bonit i saltlage (KN 1604 14 18 )".

Eksempel 4

Oplysninger om sendingen

>TABELPOSITION>

Beregning

A. Identificer, under hvilken position den anvendte tunfisk uden oprindelsesstatus er tariferet i det harmoniserede system (sekscifret kode):

- bugstribet bonit (HS 0303 43 ).

B. Identificer, under hvilken KN-kode (ottecifret) forarbejdet tunfisk, der er fremstillet af den tunfisk uden oprindelse, der er identificeret under A, er tariferet i Det Europæiske Fællesskabs kombinerede nomenklatur:

- tunfisk i olie (KN 1604 14 11 ).

C. Fastsæt for de positioner, der er identificeret under A, de respektive værdier af den tunfisk uden oprindelsesstatus, der er anvendt til at fremstille den forarbejdede tunfisk, der er identificeret under B:

-

>REFERENCE TIL EN GRAFIK>.

D. Fastsæt prisen ab fabrik for den forarbejdede tunfisk, der er identificeret under B:

- 7600 EUR.

E. Beregn, om de beløb, der er fastsat under C, overstiger 15 % af de tilsvarende beløb, der er fastsat under D:

-

>REFERENCE TIL EN GRAFIK>

Konklusion

Ikke hele sendingen opfylder betingelserne for præferenceoprindelse. Der kan hverken udstedes et varecertifikat EUR.1 eller udfærdiges en fakturaerklæring for tunfisk i olie (KN 1604 14 11 ).

4. ARTIKEL 6 - KUMULATION AF OPRINDELSE

4.1. Kumulation med OLT og Fællesskabet

4.1.1. Kumulation med materialer med oprindelse i Fællesskabet eller i OLT

Produkter, der allerede har opnået oprindelse i Fællesskabet eller OLT, og som forarbejdes yderligere i AVS-stater, vil blive anset som havende oprindelse i AVS-staterne, forudsat at de behandlinger, der er foretaget, er mere vidtgående end den, der er omhandlet i artikel 5.

Eksempel 1

Fisk (HS-kapitel 3) med oprindelse i Saint Pierre og Miquelon (OLT) transporteres til Jamaica (AVS), hvor de forarbejdes til konserveret fisk (HS 1604 ). De konserverede produkter vil blive anset for at have oprindelse i Jamaica.

Eksempel 2

Fisk (HS-kapitel 3), som har oprindelse i Saint Pierre og Miquelon og er blevet forarbejdet til konserveret fisk (HS 1604 ) i Saint Pierre og Miquelon, transporteres til Jamaica, hvor der påsættes etiketter, og produkterne anbringes i æsker. Da bearbejdningen i Jamaica er minimal, vil den konserverede fisk blive anset for at have oprindelse i Saint Pierre og Miquelon.

4.1.2. Kumulation af bearbejdning og forarbejdning

Produkter uden oprindelsesstatus, der forarbejdes i Fællesskabet eller i OLT uden at opnå oprindelsesstatus, og som forarbejdes yderligere i AVS-staterne, vil blive betragtet som produkter med oprindelse i AVS-staterne, forudsat at alle de behandlinger, der er foretaget, tilsammen er tilstrækkelige som omhandlet i artikel 4.

Eksempel 1

Australsk uldgarn (HS ) indføres i Fællesskabet, hvor det væves til stof (HS 5111 ). Stoffet sendes så til Guyana, hvor det sys til beklædningsgenstande (HS ). Da beklædningsgenstande henhørende under kapitel 62 skal være fremstillet af garn, er dette krav opfyldt, hvis der tages hensyn til den forarbejdning, der er foretaget i Fællesskabet, OLT og de berørte AVS-stater, og beklædningsgenstandene anses således for at have oprindelse i Guyana.

Eksempel 2

Australsk uldgarn (HS ) indføres i Fællesskabet, hvor det væves til stof (HS 5111 ). Stoffet sendes så til Guyana, hvor det farves. Stof under HS 5111 har oprindelsesstatus, hvis det er fremstillet af naturfibre eller under visse vilkår, når det forsynes med tryk ledsaget af to forberedende eller afsluttende processer. Heraf følger, at det stof uden oprindelsesstatus, som er blevet farvet i Guyana, ikke vil opnå oprindelsesstatus i AVS-staterne.

4.2. Kumulation med Sydafrika

4.2.1. Kumulation med materialer med oprindelse i Sydafrika(3)

Produkter, som allerede har opnået oprindelse i Sydafrika, og som forarbejdes yderligere i AVS-staterne, vil blive anset for at have oprindelse i AVS-staterne, forudsat at den værdi, der er tilført dem i AVS-staterne, overstiger værdien af de anvendte materialer med oprindelse i Sydafrika.

Eksempel

Bomuldsstof (HS ) med oprindelse i Sydafrika anvendes til fremstilling af beklædningsgenstande (HS ) i Mauritius. Disse beklædningsgenstande anses for at have oprindelse i Mauritius, forudsat at den værdi, der er tilført dem i Mauritius, overstiger værdien af bomuldsstoffet.

4.2.2. Kumulation af bearbejdning og forarbejdning inden for SACU

Produkter uden oprindelse, der er forarbejdet i Sydafrika uden at opnå oprindelsesstatus, og som forarbejdes yderligere i en AVS-stat, der er medlem af SACU, vil blive anset for at have oprindelse i AVS-staten, forudsat at alle behandlinger, der er foretaget, tilsammen er tilstrækkelige som omhandlet i artikel 4.

Eksempel

Australsk uldgarn (HS ) indføres i Sydafrika, hvor det væves til stof (HS 5111 ). Stoffet sendes så til Namibia, hvor det sys til beklædningsgenstande (HS ). Beklædningsgenstande henhørende under kapitel 62 har oprindelsesstatus, hvis de er fremstillet af garn. Dette krav er opfyldt, hvis der tages hensyn til den forarbejdning, der er foretaget i alle SACU-lande. Heraf følger, at beklædningsgenstandene anses for at have oprindelse i Namibia.

5. ARTIKEL 9 - OPRINDELSESREGEL FOR SÆT

De for sæt fastlagte oprindelsesregler gælder kun for sæt, som er omhandlet i punkt 3 i de almindelige bestemmelser i det harmoniserede system.

I overensstemmelse med denne regel skal hvert af de produkter, der indgår i sættet, med undtagelse af dem, hvis værdi ikke overstiger 15 % af sættets samlede værdi, opfylde oprindelseskriterierne for den position, det ville blive tariferet i, hvis det blev frembudt særskilt og ikke som en del af et sæt, uanset i hvilken position sættet som helhed tariferes i medfør af ovennævnte almindelige bestemmelse.

Dette gælder også, selv om tolerancen på 15 % bruges for det produkt, der i overensstemmelse med ovennævnte almindelige bestemmelse afgør tariferingen af sættet som helhed.

6. ARTIKEL 14 - DOKUMENTATION FOR BRUGTE VARER

Der kan også udstedes oprindelsesbevis for brugte eller andre varer, hvor der som følge af det betydelige tidsrum mellem på den ene side fremstillings- eller indførselstidspunktet og på den anden side udførselstidspunktet ikke længere er mulighed for at benytte de sædvanlige bevisdokumenter, dog kun såfremt:

a) tidspunktet for fremstillingen eller indførslen af varerne ligger forud for det tidsrum, i hvilket de erhvervsdrivende efter de gældende forskrifter i udførselslandet skal opbevare deres regnskabsdokumenter

b) varerne kan betragtes som havende oprindelsesstatus i medfør af andre bevisligheder, såsom erklæringer fra fabrikanten eller en anden erhvervsdrivende, ekspertudtalelser, mærker anbragt på varerne, beskrivelse af varerne osv.

c) intet tyder på, at varerne ikke opfylder oprindelsesreglernes krav.

7. ARTIKEL 14 (OG 23) - FREMLÆGGELSE AF OPRINDELSESBEVIS VED ELEKTRONISK OVERFØRSEL AF INDFØRSELSANGIVELSEN

Når indførselsangivelsen overføres elektronisk til indførselslandets toldmyndigheder, fastlægger disse i medfør af den gældende toldlovgivning i indførselslandet, hvornår og i hvilket omfang de dokumenter, der udgør oprindelsesbeviser, faktisk skal fremlægges.

8. ARTIKEL 15 - VAREBESKRIVELSE I VARECERTIFIKAT EUR.1

Store forsendelser

Såfremt der i den rubrik, der på varecertifikat EUR.1 er beregnet til beskrivelse af varerne, ikke er tilstrækkelig plads til at anføre de til identifikationen nødvendige oplysninger, f.eks. i tilfælde af større forsendelser, kan eksportøren specificere de varer, som certifikatet vedrører, på de vedlagte fakturaer for disse varer og om nødvendigt på ethvert andet handelsdokument, dog forudsat:

a) at han anfører fakturanummer i rubrik 10 på varecertifikat EUR.1

b) at fakturaerne og om nødvendigt ethvert andet handelsdokument hæftes på certifikatet inden forelæggelsen for toldmyndighederne, og

c) at toldmyndighederne har afstemplet fakturaerne og om nødvendigt ethvert andet handelsdokument, der officielt knytter dem sammen med certifikatet.

9. ARTIKEL 15 - VARER UDFØRT AF EN TOLDKLARERER

En toldklarerer kan optræde som befuldmægtiget repræsentant for den person, som ejer varerne eller har en tilsvarende dispositionsret over dem, også selv om den pågældende person ikke er etableret i udførselslandet, så længe toldklarereren kan bevise varernes oprindelsesstatus.

10. ARTIKEL 16 - TEKNISKE ÅRSAGER

Et varecertifikat EUR.1 kan afvises af "tekniske årsager", hvis det ikke er udfærdiget i overensstemmelse med forskrifterne. Der kan i sådanne tilfælde senere fremlægges et certifikat, der er udstedt efterfølgende. Det gælder f.eks. i følgende situationer:

- varecertifikat EUR.1 udfærdiget på en ikke-forskriftsmæssig formular (f.eks. uden guillochering; med vigtige dimensions- og farvefravigelser fra den foreskrevne model; uden løbenummer; trykt på et ikke tilladt sprog)

- en rubrik til obligatorisk udfyldning ikke udfyldt (f.eks. rubrik 4 på EUR.1)(4),

- manglende stempel og underskrift (rubrik 11 på EUR.1)

- varecertifikat EUR.1 påtegnet af en ikke-kompetent myndighed

- varecertifikat EUR.1 påtegnet ved brug af et nyt stempel, som der endnu ikke er givet underretning om

- fremlæggelse af en kopi eller en fotokopi i stedet for det originale varecertifikat EUR.1

- angivelse i rubrik 2 eller 5 af et land, som ikke er part i aftalen (f.eks. Israel eller Cuba).

Fremgangsmåde

Efter at der på certifikatet er anført påtegningen "AFVIST DOKUMENT" med angivelse af grunden til afvisningen, gives certifikatet tilbage til importøren, for at han efterfølgende kan få udstedt et nyt certifikat. Toldmyndighederne kan dog eventuelt beholde en fotokopi af det afviste certifikat med henblik på en efterfølgende kontrol, eller hvis de har begrundet mistanke om svigagtig adfærd.

11. ARTIKEL 19 - ANVENDELSE I PRAKSIS AF BESTEMMELSERNE OM FAKTURAERKLÆRINGER

Der gælder følgende retningslinjer:

a) Produkter uden oprindelsesstatus, som dermed ikke er omfattet af fakturaerklæringen, må ikke angives på selve fakturaerklæringen. De kan dog anføres klart på fakturaen for at undgå misforståelser.

b) Fakturaerklæringer, der er udfærdiget på fotokopier af fakturaer, kan accepteres, hvis disse erklæringer er underskrevet af eksportøren på samme betingelser som originalen. Godkendte eksportører, som har fået tilladelse til ikke at underskrive fakturaerklæringerne, fritages også for at underskrive fakturaerklæringer, der er udfærdiget på fotokopier af fakturaer.

c) En fakturaerklæring på fakturaens bagside kan accepteres.

d) Fakturaerklæringen kan anføres på et særskilt blad på betingelse af, at det pågældende blad klart udgør en del af fakturaen. Der må ikke benyttes en supplerende formular.

e) En fakturaerklæring anført på en seddel, som derefter sættes på fakturaen, kan kun accepteres, hvis der ikke hersker tvivl om, at det er eksportøren, der har sat sedlen på. F.eks. skal eksportørens underskrift eller stempel dække både sedlen og fakturaen.

12. ARTIKEL 19 - VÆRDIGRUNDLAG FOR FREMLÆGGELSE OG GODTAGELSE AF FAKTURAERKLÆRINGER UDFÆRDIGET AF EKSPORTØREN

Prisen ab fabrik kan tjene som værdigrundlag ved afgørelse af, hvornår en fakturaerklæring kan erstatte et varecertifikat EUR.1 under hensyntagen til den i artikel 19, stk. 1, litra b), fastsatte grænse. Anvendes prisen ab fabrik som værdigrundlag, skal indførselslandet godtage de fakturaerklæringer, der fremlægges under henvisning til prisen ab fabrik.

I mangel af en pris ab fabrik, fordi det drejer sig om en gratis forsendelse, anvendes den af indførselslandets myndigheder fastlagte toldværdi som grundlag for fastsættelse af værdigrænsen.

13. ARTIKEL 20 - GODKENDT EKSPORTØR

Udtrykket eksportør refererer til personer eller virksomheder, uanset om de er producenter eller handlende, for så vidt alle de andre betingelser i denne protokol er opfyldt. En toldklarerer kan ikke anerkendes som godkendt eksportør i protokollens forstand.

Tilladelse til godkendt eksportør er betinget af, at eksportøren indgiver en skriftlig ansøgning. Ved behandlingen af denne ansøgning skal toldmyndighederne især tage hensyn til følgende:

- om eksportøren regelmæssigt foretager udførsel: Toldmyndighederne skal mere tage hensyn til, hvor ofte eksportøren foretager udførsler, end til, hvor mange forsendelser eller hvilket beløb der er tale om

- om eksportøren til enhver tid kan fremlægge bevis for, at de varer, der skal udføres, har oprindelsesstatus. I den forbindelse skal der tages hensyn til, om eksportøren kender de gældende oprindelsesregler og er i besiddelse af dokumentation for oprindelsen. Hvad angår producenter, skal toldmyndighederne sikre, at virksomhedens lagerregnskab gør det muligt at bestemme oprindelsen af varerne, eller i tilfælde med nye virksomheder, at det installerede system muliggør en lignende identifikation. Hvad angår handlende, vil det være nødvendigt at foretage en mere indgående undersøgelse af den pågældendes normale handelsstrømme

- om eksportøren set ud fra tidligere eksportaktiviteter kan frembyde tilstrækkelig sikkerhed vedrørende varernes oprindelsesstatus og muligheden for at kunne opfylde alle de dermed forbundne betingelser.

Når der er udstedt en tilladelse, skal eksportørerne:

- forpligte sig til kun at udstede fakturaerklæringer for de varer, for hvilke de på tidspunktet for udfærdigelsen er i besiddelse af de nødvendige beviser eller regnskabsoplysninger

- påtage sig det fulde ansvar for brugen af tilladelsen, navnlig i tilfælde af ukorrekte oprindelseserklæringer eller anden misbrug af tilladelsen

- påtage sig ansvaret for, at den person, der i virksomheden har ansvaret for udfærdigelsen af fakturaerklæringer, kender og forstår oprindelsesreglerne

- forpligte sig til at opbevare oprindelsesdokumentationen i en periode på mindst tre år fra datoen for udfærdigelsen af erklæringen

- forpligte sig til til enhver tid at kunne forelægge toldmyndighederne oprindelsesbevis og acceptere at blive kontrolleret til enhver tid af disse myndigheder.

Toldmyndighederne skal føre løbende kontrol med eksportørerne. Kontrollen skal sikre, at tilladelsen vedvarende bruges korrekt, og den skal foretages med bestemte mellemrum, om muligt på basis af risikoanalysekriterier.

Toldmyndighederne meddeler Kommissionen for De Europæiske Fællesskaber hvilket nationalt nummereringssystem, der anvendes til angivelse af godkendte eksportører. Kommissionen videresender disse oplysninger til de andre EU-medlemsstaters toldmyndigheder.

14. ARTIKEL 24 - INDFØRSEL I FORM AF DELFORSENDELSER

En importør, der ønsker at benytte bestemmelserne i denne artikel, skal inden udførslen af den første delforsendelse underrette eksportøren om, at der for produktet som helhed kun kræves ét oprindelsesbevis.

Det er muligt, at hver forsendelse udelukkende omfatter produkter med oprindelsesstatus. Følger der oprindelsesbeviser med sådanne forsendelser, accepterer indførselslandets toldmyndigheder disse særskilte oprindelsesbeviser for de pågældende delforsendelser i stedet for et enkelt oprindelsesbevis for produktet som helhed.

15. ARTIKEL 32 - AFVISNING AF PRÆFERENCEBEHANDLING UDEN VERIFIKATION

Det drejer sig om tilfælde, hvor oprindelsesbeviset betragtes som uanvendeligt. Det gælder f.eks. i følgende situationer:

- De produkter, som varecertifikat EUR.1 vedrører, falder ikke ind under præferenceordningen.

- Varebeskrivelsesrubrikken (rubrik 8 på EUR.1) er ikke udfyldt, eller der er angivet andre varer end dem, der frembydes.

- Oprindelsesbeviset er udstedt af et land, der ikke er part i aftalen, også selv om oprindelsesbeviset vedrører varer med oprindelse i et land, der er omfattet af den (f.eks. varecertifikat EUR.1 udstedt i Israel for varer med oprindelse i AVS-staterne).

- Varecertifikat EUR.1 indeholder ubekræftede raderinger eller overskrivninger i en af de obligatoriske rubrikker (f.eks. rubrikkerne "varebeskrivelse", "antal kolli", "bestemmelsesland", "oprindelsesland").

- Gyldighedsperioden på varecertifikat EUR.1 er overskredet af andre grunde end de i forskrifterne nævnte (f.eks. særlige omstændigheder), dog med undtagelse af tilfælde, hvor varerne er frembudt før fristens udløb.

- Oprindelsesbeviset fremlægges efterfølgende for varer, der oprindeligt indførtes svigagtigt.

- I rubrik 4 på varecertifikat EUR.1 er der anført et land, som ikke er part i aftalen.

Fremgangsmåde

Oprindelsesbeviset med påtegningen "UANVENDELIGT" beholdes af de toldmyndigheder, der får det forelagt, for at undgå, at det søges brugt igen.

Når det skønnes hensigtsmæssigt, underretter indførselslandets toldmyndigheder straks udførselslandets toldmyndigheder om afvisningen.

16. ARTIKEL 32 - FRIST FOR KONTROL AF OPRINDELSESBEVISER

Intet land skal være forpligtet til at besvare en anmodning om efterfølgende kontrol fremsat i overensstemmelse med artikel 32, hvis anmodningen modtages mere end tre år efter udstedelsen af varecertifikat EUR.1 eller datoen for udfærdigelsen af fakturaerklæringen.

17. ARTIKEL 32 - BEGRUNDET TVIVL

Det drejer sig her om f.eks. følgende situationer:

- manglende underskrift fra eksportøren på dokumentet (med undtagelse af fakturaerklæringer eller handelsdokumenter, som udfærdiges af godkendte eksportører, når bestemmelserne åbner mulighed herfor)

- manglende underskrift eller dato fra den myndighed, der har udstedt varecertifikat EUR.1

- identificering på varerne, emballagerne eller ledsagedokumenterne af mærker, der viser en anden oprindelse end den, der er anført på varecertifikat EUR.1

- angivelserne på varecertifikat EUR.1 viser, at bearbejdningen ikke er tilstrækkelig til at give oprindelsesstatus

- det til påtegning af dokumentet anvendte stempel afviger fra det stempel, der er fremsendt aftryk af.

Fremgangsmåde:

Dokumentet sendes til efterfølgende kontrol hos de udstedende myndigheder med angivelse af grunden til kontrolanmodningen. Indtil resultaterne af kontrollen foreligger, træffes der sådanne foranstaltninger, som toldmyndighederne skønner nødvendige til sikring af den told, der eventuelt skal betales.

18. BILAG I - INDLEDENDE NOTE 6, punkt 6.1

Den særlige regel vedrørende tekstilmaterialer anvendes ikke på for og mellemfor. Lommestof fremstilles af særligt vævet stof, der udelukkende anvendes til fremstilling af lommer og derfor ikke kan betragtes som normalt for eller mellemfor. Reglen anvendes derfor på lommestof. Reglen anvendes på stofstykker og på færdige lommer med oprindelse i tredjelande.

19. FORKLARENDE BEMÆRKNINGER TIL ARTIKEL 16 OG 32

>TABELPOSITION>

(1) EFT L 317 af 15.12.2000, s. 94.

(2) Beskrivelse af det pågældende produkts art og type.

(3) Jf. bestemmelserne i artikel 6, stk. 8, i protokol 1.

(4) Hvis rubrikken for varebeskrivelsen (rubrik 8) ikke er udfyldt, henvises til bemærkningen til artikel 32: afvisning af præferencebehandling uden verifikation.